كاين لي سول علاش المركزيات النقابية علنت على إضراب عام يوم الثلاثاء المقبل غير فالوظيفة العمومية والجماعات المحلية وعلاش مدخلتش حتى القطاع الخاص فهاد الإضراب حيت حتى هو معني بمجموعة من المطالب لي جات فالمذكرة المطلبية لي وجهتها النقابات إلى الحكومة يوم التاسع من ماي الجاري ولي مزال الحكومة مجاوبتش عليها. جوابا على هاد السؤال قال أمين عام نقابة الإتحاد المغربي للشغل الميلودي موخاريق في تصريحات صحفية أن موظفي القطاع الخاص غير معنيين بهاد الإضراب لحقاش النقابات بغات من وراء الإضراب الإحتجاج على محاولة الحكومة تمرير مشاريع قوانين التقاعد فلجنة المالية بمجلس المستشارين خارج إطار الحوار الإجتماعي والقطاع الخاص ماعندو حتى علاقة بخطة إصلاح التقاعد الحكومية لي رفضها النقابات. 
ها علاش القطاع الخاص غير معني بالإضراب العام المصحوب باعتصام أمام البرلمان الثلاثاء المقبل